
    Sue MacKay


    Váratlan szerelem

  


  
1. FEJEZET


  –Vigyázz, te idióta! – Bella Rosso felháborodva nézett az autóra, amelyik elszáguldott mellette.


  A sofőr közvetlenül előtte vágott be az ő sávjába.


  Bella erősen a fékre lépett, hogy elkerülje az ütközést.


  –Néhány embernek tényleg nem lenne szabad volán mögé ülnie! – dohogott.


  Késő délután volt, és az Ortasee és a Stresa közötti út tele volt hazafelé tartó ingázókkal. Bella a hirtelen fékezés miatt előrelendült, de megtartotta a biztonsági öv.


  Még épp látta, hogy az iménti sofőr elgázol egy kerékpározó gyereket. Pon­to­sab­ban: két kerékpározó gyereket.


  Rémülten megállította az autóját az út szélén, és lekapcsolta a motort. Oda­rohant a gyerekekhez, akik a bicikli kerekei alatt feküdtek. Két sötét szempár nézett fel rá ijedten.


  –Helló, fiúk! – Legalábbis azt feltételezte, hogy fiúk, a rövid, kócos hajuk és a pólóik alapján. – Orvos vagyok. Segítek. – Már térdre is ereszkedett, hogy jobban felmérhesse a helyzetet. – Ne mozduljatok, amíg nem mondom, különben még súlyosabb sérüléseket szerezhettek!


  Az egyikük sírni kezdett.


  –Egy autó elütött minket. Nem a mi hibánk.


  –Tudom. Gyorsan megvizsgállak benneteket. – Körülnézett. Több ember is odarohant hozzájuk. – Valaki hívja a rendőrséget és a mentőket!


  –A rendőrség már itt van. Épp a körforgalom másik oldalán álltak, és ellen­őriz­ték az autósokat – jelentette az egyik nő.


  –Akkor remélhetőleg látták, mi történt – mondta Bella inkább magának, mint a többieknek.


  Egy férfi letérdelt a fiúk másik oldalára. Vonzó fickó volt, szinte túl jóképű ahhoz, hogy igaz legyen.


  –Orvos vagyok – magyarázta.


  Szerencsés véletlen, mert két fiút kellett megvizsgálni.


  –Én is. Gyermekorvos.


  –Én meg sürgősségi.


  A férfi óvatosan kihúzta az egyik fiú karját a bicikli kormánya alól.


  –Akkor a gyerekek jó kezekben vannak.


  –Maga idevalósi?


  A férfi lenyűgöző akcentussal beszélt. Valószínűleg brit, de Bella nem volt biztos benne, ami meglepő, mivel négy évig élt és dolgozott Londonban.


  –Igen, idevalósi vagyok – mondta, és megérintette az egyik fiú fejét.


  –Jelenleg a stresái kórházban dolgozom – magyarázta a férfi.


  Talán ő az a sürgősségi orvos, aki ideiglenesen hozzájuk került? Bella hallotta, hogy aznap kezdett, amikor ő Milánóban volt. Ami azt jelenteti, hogy skót akcentusa van.


  Egy nő kiabálásra lettek figyelmesek.


  –Engedjenek oda! Ápolónő vagyok!


  A férfi felállt, és végigmérte a nőt.


  –Nyugodjon meg!


  –Ők hajtottak az autóm elé! Ők a felelősek a balesetért!


  A könyökjével keményen megtaszította Bella vállát, aki oldalt dőlt. Bella teljesen másképp látta a balesetet, mint a nő…


  –Hé, vigyázzon! – kiáltotta az orvos, és a dühös sofőr meg Bella közé állt. – Lépjen hátrébb, mielőtt még valakit megsebesít!


  –Nem az én hibám, hogy azok az idióta fiúk elém vágtak!


  A nő megpróbált a sürgősségi orvos mellett elsurranva közelebb jönni.


  –Hölgyem, kérem, lépjen hátrébb!


  A férfi az útját állta, és megakadályozta, hogy túl közel kerüljön Bellához és a fiúkhoz. Kinyújtotta a kezét Bella felé, hogy felsegítse a földről.


  –Köszönöm.


  Bella egy erőteljes mozdulattal talpra állt. Megdörzsölte fájó vállát.


  –Engedjenek oda! – kiáltotta a nő újra, miközben vadul hadonászott, és erősen meglökte az orvost.


  Bella hátraugrott, de nem tudta megakadályozni, hogy a férfi keze oldalba találja.


  –Hé! – tiltakozott, és ösztönösen a hasára tette a kezét, a babájára.


  –Hagyja abba! – Askót férfi Bella és a tomboló nő közé állt. – Menjen innen! Orvosok vagyunk, nincs szükségünk a segítségére! – Körülnézett, és intett a két rendőrnek, akik a körforgalom másik oldaláról sietve megindultak feléjük. – Eltávolítanák ezt a nőt, kérem?


  Az akcentusa enyhe borzongást váltott ki Bellából. Helytelen és nem kívánat reakció. Most a fiúkkal kell foglalkoznia. Térdre ereszkedett, és megnézte a gyerekeket, akik nagyon sápadtak voltak.


  –Minden rendben, fiúk. Hogy hívnak titeket?


  Megérintette a hátrébb lévő fiú bal lábát. Amennyire látta, valószínűleg ő kapta a nagyobb ütést. Úgy tűnt, mintha eltört volna a combcsontja. Nem lesz könnyű kihúzni a kerék alól.


  –Fájdalomcsillapítóra van szükségünk – mondta.


  Egyik fiú sem árulta el a nevét. Valószínűleg mindketten sokkos állapotban voltak, és nem fogták fel, mi történt.


  –Törés? – kérdezte az orvos, aki a másik fiúra koncentrált.


  –Sí. – Olaszországban voltak, ezért Bella olaszul válaszolt, még akkor is, ha folyékonyan beszélt angolul, ami valószínűleg a férfi anyanyelve. – Arendőrség elvitte a nőt?


  –Igen. – Aférfi bólintott. – Egyértelműen alkoholszaga volt.


  –Életveszélyesen száguldozott, mielőtt elütötte ezt a két fiút.


  –Látta, mi történt?


  –Igen. – Beszélni fog a rendőrséggel, amint a fiúk kórházba kerülnek. – Be­vá­gott elém, és hirtelen fékeznem kellett, hogy ne ütközzünk össze.


  A férfi óvatosan felemelte a bicikli első kerekét, hogy megvizsgálhassa a fiú lábát.


  –A sípcsontja eltört. – Felkapta a fejét, amikor meghallotta a mentőautó szirénáját. – Végre!


  –Nagyon gyorsan ideértek – jegyezte meg Bella.


  Csak néhány perc telhetett el a segélyhívás óta.


  –Igaza van, de nehéz helyzetekben mindig lélegzet-visszafojtva várom a mentőautót – magyarázta a férfi nyugodtan.


  Bella tökéletesen megértette. Egyszer a mentő túl későn érkezett, amikor egy szívmegállásos férfit próbált stabilizálni. Azeset a mai napig kísértette.


  –Anyát akarom! – kiáltotta a kisfiú, akit épp elláttak.


  Bella megsimogatta a jobb karját, amely sértetlennek tűnt.


  –Az anyukád nincs itt, de a rendőr majd beviszi hozzád a kórházba. – Valahogy ki kell deríteniük, kik ezek a gyerekek. Aszomszédos iskola egyenruháját viselték, ez talán segíthet. Anevük természetesen jobb lett volna. – Hogy hívnak?


  –An… Andrea. – Könnyek peregtek végig a kisfiú arcán. – Azt szeretném, hogy az anyukám idejöjjön.


  Bella együttérzett vele. Szörnyű lehet itt feküdni, ismeretlen emberekkel körülvéve. Nem is beszélve a fájdalomról és a sokkról.


  –Hogy hívják a barátodat?


  –Mattia.


  A másik fiú mozdulatlanul feküdt, csukott szemmel. Gyorsan és felületesen lélegzett.


  –Hallasz engem, Mattia? – kérdezte a férfi. – Aaron vagyok, orvos.


  A fiú lassan kinyitotta a szemét, de nem mondott semmit.


  Aaron. Bella valahol már hallotta ezt a nevet.


  –Szerencse, hogy mindketten sisakot viseltek – mondta. Különben a baleset következményei sokkal súlyosabbak lettek volna. Nem mintha bármelyikük a közeljövőben újra biciklizhetne. – Erős fájdalomcsillapítóra van szükségünk, különben elviselhetetlen fájdalommal járhat, amikor kihúzzuk őket a kerekek alól.


  –Egyetértek. – Aaron körülnézett. – Már itt a segítség.


  A mentősök átvették tőlük a feladatot. Fájdalomcsillapítót adtak a gyerekeknek, majd közös erővel kiszabadították a két fiút a meggörbült kerekek alól, majd hordágyakra tették őket.


  Végre Bella is felállhatott. Elhúzta a száját, mert éles fájdalom hasított oldalába. Akaratlanul megsimogatta a hasát. Annyira akarta ezt a babát, hogy már a gondolat is, hogy elveszítheti, felkavarta. Jason már nem él, hogy megismerje a gyerekét, de ő mindent meg fog tenni, hogy pótolja a hiányát. Három évébe került, mire végre készen állt a mesterséges megtermékenyítésre. Semmi és senki nem akadályozhatja meg abban, hogy kihordja ezt a terhességet.


  –Minden rendben? – Aaron előtte állt, és aggódva nézte.


  –Igen, köszönöm.


  Meg kell nyugodnia. Aza taszítás az oldalába nem árthatott a babának.


  Tagadhatatlan, hogy néha kissé paranoiás a terhességével kapcsolatban, mivel egyedül kell megbirkóznia minden helyzettel. De senkit sem akart terhelni a gondjaival, főleg nem a családját. Csak még jobban óvnák, és ő már nagyon unta ezt. Jason halála után végre készen állt arra, hogy újra teljes életet éljen. Nem akart visszatérni abba a sötét, szomorú időszakba.


  –Biztos?


  Azorvos figyelmesen fürkészte. Azarcán aggodalom látszott, noha nem tudhatott a terhességéről.


  –Igen, velem minden rendben. És magával?


  –Velem is.


  –Köszönöm, hogy segített. Azt a nőt szinte lehetetlen volt megállítani, a szó szoros értelmében.


  Bella a tekintetével a rendőröket kereste. Szerette volna jegyzőkönyvbe mondani, ő hogyan látta a balesetet. Anő egyértelműen túl gyorsan hajtott, és nyilvánvalóan alkohol hatása alatt állt.


  –Aaron Marshall vagyok, és négy hóanpig itt maradok. – Kinyújtotta a kezét. – Biztos vagyok benne, hogy még találkozunk a kórházban.


  A mosolya tele volt önbizalommal. Látszott rajta, hozzászokott, hogy megkapja, amit akar. Főleg, ha beveti ezt a mosolyt.


  De ez Bellára nem hatott, ő immunis a sármos férfiakra. Jason volt élete nagy szerelme. Senkinek sem jár kétszer ilyen nagy boldogság.


  Megrázta a férfi kezét, és hirtelen bizsergést érzett a gyomrában.


  –Bella Rosso. Örülök, hogy megismerhetem.


  –Bár nem a legszerencsésebb körülmények között.


  A lenyűgöző mosoly nem tűnt el a férfi arcáról.


  –Így is mondhatjuk.


  Bella elfordult, hogy odamenjen a rendőrnőhöz, aki épp egy járókelővel beszélgetett. Nincs értelme tovább udvariaskodnia Aaronnal. Ahogy ő is mondta: sokszor összefutnak még a kórházban. Lehet, hogy magas, jóképű és szexi az akcentusa, de az ő jövője egyértelmű. És egy futó viszony nem tartozik bele.


  Nagyon szerette Jasont, és nem tudta elképzelni, hogy más férfi iránt is hasonlóan érezzen. Azelmúlt évben volt három randevúja, de csak arra szolgáltak, hogy bizonyítsa a családjának, újra normális életet él, nem kell aggódniuk érte.


  Sajnos, ezek a randevúk csak még inkább világossá tették, hogy a férje iránti szerelme valami nagyon különleges, egyedülálló volt, ami soha többé nem fog megismétlődni. De van egy csodás munkája és egy gyereke, aki hamarosan megszületik, és akiről a lehető legjobban akar gondoskodni – a három testvére és a szülei segítségével. Tudta, hogy mindig számíthat rájuk, még akkor is, ha nem titkolták, hogy szerintük nem kellett volna egyedül gyereket vállalnia.


  De ő pontosan ezt akarta , és semmi sem változtathat ezen. Semmi és senki. AJason halála előtti utolsó hetekben órákon át beszélgettek arról, hogy ha a férfi már nem lesz, akkor ő megszüli közös gyermeküket. Jason attól tartott, hogy Bella egyedül nem fogja bírni, főleg, ha folytatja azt a munkát, amit annyira szeret.


  Bella nem ígérhette meg, hogy a mesterséges megtermékenyítés sikerülni fog, de legbelül érezte, hogy megszüli ezt a babát. Aközös babájukat! Így egy kicsit mindig vele lesz Jason is. Nem bánt meg semmit.


  Egyébként most már úgyis késő lenne.


  
2. FEJEZET


  Aaron leparkolta az autót a Gino’s Ristorante előtti parkolóban. Linguini és egy pohár pinot grigio pontosan az, amire szüksége van a mozgalmas nap után a sürgősségin, nem is beszélve a két gyerek balesetéről. Nem akart dr. Bella Rossóra gondolni. Arra sem, milyen hirtelen faképnél hagyta, hogy jegyzőkönyvbe vetesse a vallomását.


  Ami rendben is van, de nem kellett volna udvariatlannak lenni. Ő nyílt és barátságos volt, amivel általában minden nő szimpátiáját kivívta.


  Tetszik neki ez a lány? Ha igen, miért? Részben biztosan azért, mert nem ájult el tőle, mint általában a nők. Aaron híres családja és jó megjelenése miatt nagy népszerűségnek örvendett a gyengébb nem körében, és gyakran le kellett ráznia túl rámenős hódolóit. Olaszországban még nem történt ilyen, de tudta, hogy csak idő kérdése.


  Kétségtelenül, nem bánna egy kis kalandot, hogy valamivel elüsse az időt a munka után. Segítene ellazulni, és talán akkor jobban is aludna. Persze Bella nem az a típus, aki megédesítené az éjszakáit. Aző ízléséhez képest túlságosan komoly.


  De hiszen egy balesetet követően ismerkedtek meg! Persze hogy komoly volt!


  Vajon mit vehetett be az a másik nő? Alkoholszagot érzett, de lehet, hogy tévedett. Talán csak kiborult. Valószínűleg soha nem fogja megtudni, és nem is kell. Élénken látta a lelki szemei előtt Bella rémült arcát, amikor elesett. Egyszerűen nem tudta elkapni.


  Elég a töprengésből! Aaron kinyitotta a kocsi ajtaját. Nincs szüksége újabb problémákra. Azért jött ide, hogy feldolgozza azt a szörnyű edinburgh-i eseményt, és mentálisan rendbe jöjjön. Bal kezével akaratlanul megérintette azt a helyet a lábán, ahol a kés elvágta az artériát. Káosz uralkodott akkor a sürgősségin, amit egy drogos beteg támadása tetézett. Aaron szerencsésnek mondhatta magát, hogy egyáltalán életben maradt. Annyi vért vesztett, hogy ha nem lett volna kórházban, nem élte volna túl. Nem beszélve a biztonságiakról, akik megakadályozták, hogy a férfi másodszor is rátámadjon – csak azért, mert késlekedett, hogy sínbe tegye a törött lábujját.


  Igen… Asürgősségin mindig vannak önző emberek, akik úgy gondolják, hogy őket kell először ellátni. Micsoda éjszaka volt! Még sokáig fogja kísérteni. Azóta gondjai vannak az alvással. Valahányszor lehunyja a szemét, újra maga előtt látja a képet, ahogy a kés belehasít a lábába. Látja a férfi tekintetében a kaján örömöt, amikor ő a földre zuhan.


  Talán egy jó vacsora segít oldani a belső feszültséget, amelynek az oka a kimerültsége és az, hogy képtelen elfelejteni az edinburgh-i eseményeket. Néhány óra alvás talán még jobb lenne, de ez nem rajta múlik.


  Miután rövid időre hazaugrott, elment abba az étterembe, amit egyszer a városban látott. Amikor belépett, hangos nevetés fogadta. Avendégtér hátsó részében a hosszú asztalnál egy népes család vacsorázott.


  Nem akart hinni a szemének. Bella is ott volt a csoportban! Alig ismerte meg a mosolygó lányt. Vett néhány mély lélegzetet. Sok gyönyörű nőt ismert, de Bella mindnyájukat felülmúlja.


  –Asztalt szeretne, signore?


  Aaron legszívesebben Bella társaságához ült volna, de ez sajnos nem volt lehetséges.


  –Igen, köszönöm.


  –Ez itt az ablak mellett szabad. Nem mintha látni lehetne a tavat, mivel már sötét van. – Apincérnő nevetett, és közben nagy szemeket meresztett rá. – De itt nagyon kellemes, egy kicsit távol a hangos családtól.


  Az a család nagyon jól érezte magát. Agyerekek evés közben sokat és hangosan nevettek, időnként az egyik felnőtt megdorgálta őket.


  –Ez az ő éttermük?


  –Igen. Azétterem Ginóé és a feleségéé. Atöbbiek rokonok. Majdnem minden este itt esznek.


  A hosszú asztalból ítélve Bella egy népes család tagja lehet. Egy boldog családé, és nem zavartatják magukat a hangerő és nagy nevetések miatt.


  Aaron helyet foglalt.


  –Kérhetnék egy pohár pinot grigiót?


  –Természetesen. Itt az étlapunk. Amai ajánlatunk a tenger gyümölcseivel készült spagetti.


  Aaron hátradőlt a székében, és kibámult az ablakon, hogy egy kicsit összeszedje magát. Eközben igyekezett figyelmen kívül hagyni azt a váratlan sóvárgást, hogy részese lehessen ennek a meghitt társaságnak. Aparkoló mögött az utca most csendesebb volt, mint amikor hazafelé tartott a kórházból. Négy hónapra bérelt egy kis házat, ahonnan kilátás nyílt a Lago Maggioréra. Apanoráma lenyűgöző volt, a szomszédok pedig barátságosak, anélkül hogy tolakodóak lettek volna.


  Természetesen semmit sem tudtak róla. Ez mindig fontos volt Aaronnak, ha új helyre költözött. Ha valaki egy híres családhoz tartozik, annak megvannak hátrányai. Ő inkább a nyugalmat választotta, és nem engedte, hogy a szülei és húga miatt ő is a média figyelmének központjába kerüljön.


  A sötétség ellenére az utca mögött láthatta a tavat, amelyet az Alpok felett felbukkanó telihold fénye világított meg. Akis Isola Bella sziget és a vár sötétségbe burkolózott, csak néhány fénypont pislákolt a földszinten. Nem is választhatott volna szebb helyet a feltöltődésre. Asürgősségi osztály sokkal nyugodtabb volt, mint azok a kórházi osztályok, ahol korábban dolgozott.


  –Itt a bor, uram. – Apincérnő letette az asztalára a poharat.


  Aaron gyorsan átfutotta az étlapot, majd megrendelte a linguinét, és belekortyolt a borába. Nem is rossz módja a nap lezárásának. Ajobb oldali ablakban ott tükröződött a terem másik végében, a hosszú asztalnál ülő család. Bella mosolyogva, fesztelenül beszélgetett egy idősebb nővel. Mintha két Bella Rosso létezne. Ő valószínűleg mindig csak a komolyabbikal fog találkozni a kórházban.


  Megpróbálta egy korty borral elfojtani az érthetetlen módon jelentkező csalódást. Legalább a bor jó volt.


  Őrültség lenne felkeltenie Bella figyelmét, hiszen nem akar feltűnést. Acsaládjának egyértelműen megvan a maga árnyoldala. Édesanyja híres színésznő, aki már számos díjat és kitüntetést kapott. Édesapja ismert bíró, a húga pedig operatőrként csinált karriert. Acsalád mindig is a nyilvánosság előtt élt, és a média úgy vélte, joga van tudni róla is, hogy mit tervez és kivel. Mintha bármi közük lenne hozzá!


  Aaron hátradőlt, amikor a pincérnő hozta a linguinét.


  –Grazie.


  Amy megtanította neki életének legfontosabb leckéjét: ne ítélj meg senkit, mielőtt nem ismersz minden tényt. Azt hitte, hogy Amy képes megbirkózni a hírnevével, mert mindig nagyon nyugodtnak és lazának tűnt. De tévedett, különben a lány még mindig vele lenne. Ez csak fokozta Aaronnak a médiával szembeni ellenszenvét. Csak egy dolgot akart: békében dolgozni, és élni az életét, anélkül hogy valaki úgy gondolná, hogy erről tudósítania kell.


  Örült, hogy dr. Rosso nem ismerte fel sem az arcát, sem a nevét. Ez itt Stre­sá­ban még elképzelhető. Éppen ezért jelentkezett erre az állásra.


  Miért nem tud végre megnyugodni, és a legjobbat kihozni a jelenlegi helyzetből? Miért aggódik olyan dolgok miatt, amelyeken nem változtathat?


  Ez nem éppen az erőssége, de meg kell próbálnia. Feldolgozni a támadást, hogy véget érjenek a rémálmok, és ne kezdjen el minden alkalommal szaporábban verni a szíve, ha egy beteg megemeli a hangját.


  Hagyta, hogy a linguine szétolvadjon a szájában.


  –Mennyei!


  A pincérnő, aki éppen három teli tányérral haladt el mellette, meghallotta, és ragyogó mosolyt küldött felé. Amosoly arról árulkodott, hogy szívesen megosztana vele más élvezeteket is.


  Aaronban felmerült, hogy jó lenne egy-két órát szórakozni egy nő társaságában, de kevés volt a lelkesedése ahhoz, hogy lépéseket tegyen ez irányba.


  Élvezte a finom ételt és a nyugodt hangulatot, segített egy időre megfeledkezni minden másról. Természetesen ennek semmi köze dr. Rossóhoz. Természetesen nincs. Mióta megrendelte az ételt, nem nézett arrafelé, és igyekezett nem figyelni a tükörben, ahogy Bella most az üres tányérokat gyűjtötte össze.


  A lány mintha megérezte volna a tekintetét, hirtelen megfordult és ránézett. Természetesen nem tudhatta, hogy Aaron látja a tükörképét az ablakban.


  –Hozhatok még egy pohár bort? – Apincérnő ismét az asztalához lépett. – Vagy esetleg a desszert étlapot?


  –Csak egy kávét, köszönöm.


  –Sokáig marad Stresában? – kérdezte a pincérnő, miközben elvette a tányérját. – Aturisztikai szezon még csak most kezdődik, de máris egyre több a vendég.


  –Van kiadó szobájuk is? – kérdezte Aaron, hogy ne kelljen válaszolnia a kérdésre.


  A parkolóból látta, hogy az emeleten számos ablakban ég a villany. Ráadásul a parkoló is tele volt.


  –Igen, az első emeleten van nyolc szobánk. Amásodikon Gino lakik a családjával, meg a húga egy kis lakásban. Ahúga gyereket vár, és a bátyja szívesen tartja rajta a szemét.


  A nő nyilvánvalóan szívesen fecsegett a munkaadója családjáról.


  –A kávé?


  A nő egy pillanatra összepréselte az ajkait.


  –Máris, signore!


  –Grazie.


  Aaron körülnézett, és megállapította, hogy ő az egyetlen, aki magányosan eszik. Minden asztalnál többen ültek, beszélgettek és nevettek. Turisták vagy helybeliek? Valószínűleg mindkettő. Júniusban itt kellemesen meleg az idő, még nincs nagy forróság.


  Miután Aaron megitta a kávéját, felállt, hogy fizessen. Vissza akart menni a házába, majd sétálni egy kicsit. Amikor tekintete a családi asztalra tévedt, észrevette, hogy Bella őt figyeli. Odalépett hozzá. Udvariatlanság lett volna úgy tenni, mintha nem látná.


  –Helló, Bella! Nem számítottam rá, hogy ilyen hamar újra látom.


  –Isten hozta a családi éttermünkben! Remélem, ízlett az étel.


  Az asztal másik végén ülő férfi felnézett.


  –A linguine első osztályú volt – mondta Aaron. – Még biztosan visszajövök, hogy kipróbáljam a többi ételt is – tette hozzá mosolyogva.


  –Nyugi, Gino! – mondta Bella a férfinak, aki nyilvánvalóan a bátyja lehetett. Majd újra Aaronhoz fordult. – Hallotta, hogy vannak a balesetet szenvedett fiúk?


  –Mattia lábát begipszelték, és még egy éjszakát a kórházban marad. Andreát Milánóba szállították, hogy egy ortopéd orvos vizsgálja meg a törését. Holnap vagy holnapután visszahozzák.


  –Bella mesélt a balesetről. Maga is ott volt? – kérdezte Gino.


  –Igen. Aaron Marshall vagyok, a nyáron a sürgősségin dolgozom – nyújtott kezet Aaron.


  –Gino Rosso, Bella bátyja. – Aférfi kutatóan Aaron szemébe nézett.


  Nem kell aggódnia, a húga biztonságban van mellettem, gondolta Aaron. Nem akar semmilyen kapcsolatot, még akkor sem, ha ennek a lánynak olyan gyönyörű a szeme, hogy könnyen beleveszhetne. Kétségtelenül nagyon szexi.


  –Örülök, hogy megismertem. És a vacsora tényleg kiváló volt.


  –Grazie. Kérem, látogasson meg minket máskor is!


  Aaron Bella felé fordult.


  –Nem fáj az a hely, ahol a nő megütötte a könyökével?


  –Mi? Ki ütött meg? – fordult Gino a húga felé. – Nem is mondtad!


  –Nyugodj meg! – Bella a szemét forgatta. – Semmi bajom. Anő, aki elütötte a fiúkat, véletlenül meglökött, amikor odament hozzájuk, hogy megnézze, hogy vannak. Oldalra dőltem, ennyi az egész.


  Ez nem teljesen felelt meg az igazságnak, de Bella nem akarta feleslegesen idegesíteni a bátyját, ezért Aaron is ennyibe hagyta.


  –Pár percig elég kaotikus volt a helyzet – mondta diplomatikusan. – Aztán a nőt eltávolították, és mi nyugodtan elláthattuk a fiúkat.


  Gino kritikus pillantást vetett rá, majd bólintott.


  –Köszönöm, hogy ott volt Bella mellett.


  –Nincs mit.


  –Vissza kell mennem a konyhába. Aszakácsok csak lustálkodnak, ha nem vagyok ott.


  Bella a fejét csóválta.


  –Túlságosan félnek tőled, hogy jól dolgozzanak. – Ahangja szeretetteljesen csengett. – Valójában a bátyámnak aranyszíve van.


  Gino minden további szó nélkül távozott.


  –Akárhogy is, remek szakácsaik vannak.


  –Skóciából származik?


  –Igen. Askót konyha teljesen más.


  –Négy évig éltem Londonban, és egész idő alatt Gino főztje után sóvárogtam.


  Aaron észrevette, hogy az idősebb nő, aki Bella mellett ült, átható tekintettel méregeti.


  Csak az idejét pazarolja, ő nem jelent veszélyt senkire, gondolta Aaron.


  Egy férfi, aki még az asztalnál ült, nagyon hasonlított Ginóra és Bellára is. Valószínűleg egy másik testvér. Aaron ismét a lány felé fordult, és halkan megkérdezte:


  –Biztos, hogy minden rendben? Aza nő elég erősen megütötte.


  –Minden rendben, de köszönöm, hogy megkérdezte. Most le kell szednem az asztalt. Majd találkozunk a kórházban. Jó éjszakát!


  Azzal a lány egy halom tányérral a kezében eltűnt a konyha felé.


  –Jó éjszakát, Bella!


  A lány nem nézett vissza.


  Természetesen nincs ebben semmi kivetnivaló, de Aaron számára szokatlan volt. Odament a pénztárnál álló fiatal férfihoz.


  –Szeretnék fizetni.


  –Már rendezték, signore. Gino azt mondta, a ház vendége volt.


  –Lehetetlen. Csak pár perce ismertem meg.


  –Ma segített Bellának, és ez sokat jelent a családnak. Jó éjszakát, signore! Remélem, hamarosan újra látjuk.


  Aaron kissé kábán elhagyta az éttermet. Ingyen vacsora? Csak azért, mert segített Bellának felállni? Minden tisztességes ember a helyében ugyanezt tette volna.


  Várjunk csak! Apincérnő említett egy lánytestvért, aki az emeleten lakik. Egy terhes nőt. Bella lenne az? Nem vette észre, hogy várandós lenne, de nem is nézte meg alaposan. Ha tényleg terhes, akkor számára tabu, mert már van férfi az életében.


  Hirtelen megmagyarázhatatlan csalódást érzett.


  
3. FEJEZET


  –Bella, telefon! Asürgősségiről. – Gita átnyújtotta a kagylót.


  –Tessék, itt Bella Rosso.


  –Bella, itt Aaron. Van itt egy tizennégy éves lány, aki elesett és megsérült. Sok minden lupuszra utal. Megnéznéd?


  Teljesen profin és tárgyilagosan beszélt, egészen másképp, mint az a szexi férfi, akit három nappal ezelőtt megismert.


  Ez jó, mivel együtt kell dolgozniuk. Amúgy sem érdekli a fickó, szexi vagy sem.


  Természetesen nem!


  –Máris indulok.


  –Köszönöm – mondta a férfi, és máris bontotta a vonalat.


  Örülnie kellene a professzionalizmusának, de Bella valahogy mégis bosszús volt. Nem akart legalább elköszönni? Vagy megkérdezni, hogy van?


  –Megyek a sürgősségire – tájékoztatta Gita nővért. – Szeretném, ha Joseph még egy éjszakát itt maradna megfigyelésre. Nem tetszik, hogy a fertőzés így elhúzódik. Csinálunk még néhány vérvizsgálatot.


  A fiút vakbélműtét után szállították át hozzájuk, hogy kezeljék az elfertőződött sebét. Mostanra azonban Bella úgy látta, hogy ez több mint egyszerű fertőzés.


  Aláírta a laboratóriumi vizsgálatra a beutalót, és átadta az nővérnek. El­gon­dol­kodva dörzsölte azt a helyet, ahová az a nő a baleset után belekönyökölt. Jobb, ha nem teszi, a végén még dr. Aaronnak is feltűnik. És már így is elég ember lesi őt éber szemmel.


  Pedig nagyon jól boldogult – Jason betegsége idején, majd halála után is. Mármint többé-kevésbé. Gyakran érezte magát magányosnak, és eleinte nehezen hozott döntéseket a jövőjéről, de mára újra kézben tartotta az életét. Alegfontosabb döntése a baba, aki most benne növekszik. Akaratlanul megsimogatta a hasát.


  –Szia, kicsikém, hogy vagy?


  –Minden rendben? – kérdezte Gita.


  A fenébe, nagyon vigyáznia kell, hogy senki ne hallja meg, amikor a babájához beszélt!


  –Minden rendben – mondta Bella határozottan, majd felsóhajtott. – Sajnálom, Gita, rosszul aludtam az éjjel, ennyi az egész.


  Ez igaz volt. Álmában Jason és egy magas skót férfi szerepeltek. Sokáig tartott, mire újra el tudott aludni.


  –A terhességem alatt velem is így volt. Azember folyton rágódik valamin.


  –Jó tudni, hogy azért normális vagyok.


  Bella elhagyta az irodát. Egyáltalán nem normális, hogy egy másik férfira gondol, amikor a meghalt férje gyermekét hordja a szíve alatt, vagy igen? De mi normális manapság? Azélete egyik napról a másikra a feje tetejére állt, amikor Jasonnél végstádiumú rákot diagnosztizáltak. Mostanra talán már összeszedte magát, de néha mégis elgondolkodott, hogy teljesen megőrült-e, amikor úgy döntött, egyedül vállalja a babát. Természetesen a Jason halála előtti hetekben több­ször szóba került ez köztük, de beszélni róla egy dolog, megtenni pedig teljesen más.


  Furcsa, hogy most már nem beszélhet Jasonnel a gyermekük jövőjéről. Aférje örült, hogy gyermeket akar tőle, de most, hogy ő már nincs itt, más a helyzet.


  Persze tudta, mire vállalkozik, amikor mesterséges megtermékenyítésre jelentkezett. Legalábbis azt hitte. Ha a jövőre gondolt, néha ijesztő volt, de többnyire izgalmas.


  –Jó reggelt, Bella! – Aaron jött feléje a sürgősségin. – Hogy van?


  –Köszönöm, jól.


  Sőt még annál is jobban. Átjárta az életerő, amióta először meglátta a férfit. Mi ütött bele? Egy babával a hasában nincs helye romantikának az életében.


  –Örülök neki.


  A férfi hátralépett. Túl közel ment volna hozzá?


  –Meséljen a betegéről!


  –Tish Gambolli elesett. Eltört a csuklója, és agyrázkódást szenvedett. Ag­gasz­ta­nak az arcán lévő foltok és a karján lévő duzzanatok. Azanyja szerint ezek már régóta megvannak, de az elmúlt időben intenzívebbek lettek.


  Aaron odalépett egy számítógéphez és megnyitotta a jegyzeteket, amelyeket készített.


  –Tish helybeli? – kérdezte Bella.


  Ha igen, akkor talán vannak dokumentumok a korábbi egészségügyi problémáiról.


  –A család Genovából származik, és egy hónapra látogatóba jöttek ide a rokonokhoz.


  Bella közelebb lépett, hogy elolvassa a Tishről szóló jegyzeteket, és próbált nem tudomást vennie a mellette álló férfiról. Úgy tűnt, mintha Aaron már órák óta ébren lenne, és ráférne egy séta a friss levegőn. Jason imádott sétálni. Mindig korán kelt, és megpróbálta a legtöbbet kihozni a napból, mielőtt túl meleg lett.


  Apropó, meleg! Ebben a pillanatban elöntötte a forróság, és ezt nem írhatta a terhesség számlájára. Oldalt lépett.


  –Láthatom?


  –Természetesen. – Istenem, ez a szexi akcentus! – Mondtam Tish anyjának, hogy szeretném kikérni egy másik orvos véleményét. Beleegyezett.


  –Rendben.


  –Erre! – Aaron a szoba végébe vezette Bellát, és félrehúzta a függönyt. Intett a lánynak, hogy menjen előre. – Tish, ő dr. Rosso – szólalt meg közvetlenül mögötte, megijesztve Bellát.


  –Szia, Tish! Szólíts Bellának!


  –Fáj a fejem.


  A lány kicsit kásásan beszélt, valószínűleg az Aaron által említett agyrázkódás miatt.


  –Ő itt Gabby, Tish édesanyja – mutatta be Aaron az ágy mellett álló asszonyt.


  –Helló, Gabby! Hallom, Tish nincs jól mostanában. Kiütései és duzzanatai vannak?


  Az anya bólintott.


  Bella megvizsgálta a lány arcán lévő foltokat. Miért nem fordultak korábban orvoshoz?


  –Megnézhetem a karodat, Tish?


  –Igen, persze.


  –Szólj, ha fáj! – Bella megérintette a lány karját. – Kérlek, ülj fel, hogy megnézhessem a fejedet is.


  Ha a haja is hullik, az valóban lupuszra utal, egy kellemetlen, de kezelhető autoimmun betegségre.


  Tish megpróbált felülni. Megingott, és oldalra dőlt.


  Aaron azonnal reagált, és elkapta, mielőtt kiesett volna az ágyból.


  –Mi történt? – kiáltotta Tish anyja.


  –Elájult.


  Bella segített Aaronnak visszafektetni a lányt az ágyra.


  Tish kinyitotta a szemét.


  –Anya?


  –Itt vagyok, édesem!


  –Rosszul érzem magam.


  Mielőtt befejezhette volna a mondatot, Aaron már elővett az éjjeliszekrényből egy tálat.


  –Ez legyen nálad, ha szükséged lenne rá.


  Bella várt egy kicsit, mielőtt megkérdezte:


  –Néha fáradt vagy, Tish?


  –Igen, néha – ismerte be vonakodva a kislány.


  –Igazából mindig – vetette közbe Gabby. – Azt hittem, hogy az életkora miatt van, mert most válik nővé.


  Tish elpirult, és nem mert Aaronra nézni. Aférfi tapintatosan elfordult, hogy a monitoron lévő képet tanulmányozza.


  Bella szemében ez újabb jó pont volt Aaron javára. Empatikus. Nagyon sok minden szól mellette…


  –Vért kéne vennünk, és elküldeni a laborba.


  Bella alig fejezte be a mondatot, amikor egy nővér jelent meg az ajtóban.


  –Aaron, a mentő két turistát hozott, akik a kerékpárjukkal leszánkáztak egy meredek lejtőn. Azegyikük súlyosan megsérült. Luca infarktusos beteggel foglalkozik…


  –Máris megyek.


  –Szüksége van segítségre? – kérdezte Bella, mert érezte a férfi feszültségét.


  –Nagyon úgy néz ki. – Aaron az ajtóban visszafordult. – Tish, Gabby… amint lehet, visszajövünk. Addig az egyik nővér itt marad. Pánikra semmi ok.


  Bella utolérte Aaront, és arra gondolt, hogy ez már a második alkalom néhány napon belül, hogy együtt dolgoznak vészhelyzetben. Ritkán fordult elő, hogy Bella a sürgősségin kisegített, kivéve, ha egy gyereknek speciális ellátásra volt szüksége.


  Aaron csak ámult. Már két órája dolgoztak, hogy megmentsék a súlyosan sérült kerékpárost, de Bella továbbra is rendkívül összeszedett volt. Úgy tűnt, előre lát minden egy lépést a műtőben. Nyilvánvalóan tudta, mit csinál.


  Különböző orvosi szakterületeken dolgoztak, de rövid időn belül két esetben is vállvetve küzdöttek. Szinte úgy tűnt, mintha a sors kívánná összehozni őket.


  Rendben. Asebet lezárták. Még sok a tennivaló, hogy a beteg olyan állapotba kerüljön, hogy Milánóba szállíthassák további kezelésre, de túlélési esélyei most már jónak számítanak.


  –Nagyon sokat segített, köszönöm.


  Bella kurtán elmosolyodott.


  –Ha már nincs szüksége rám, szeretnék visszamenni Tishhez és a többi betegemhez.


  Aaron feje zsongott. Bella Rosso valóban különleges teremtés, de most igazán nincs szüksége egy nőre az életében. Csakhogy Bella máris utat tört magának a szívéhez – és látszólag minden erőfeszítés nélkül.


  Két órával később Bella újra megjelent az osztályon, és Aaron szíve azonnal gyorsabban kezdett verni. Össze kell szednie magát! Csak az a baj, hogy a kórházban nem tudja elkerülni a találkozást, de őszintén szólva nem is akarta.


  –Megvannak már Tish laboreredményei? – Kérdőn nézett a lányra.


  Bella kurtán bólintott.


  –Igen.


  –Nem jók?


  –Igaza volt a lupusszal kapcsolatos gyanújával.


  –Reméltem, hogy tévedek, de a hajhullás megerősítette a feltevésemet.


  –Ismerem ezt az érzést. Átvitetem a gyerekosztályra, hogy holnap megkezdhessük a kezelést. Szeretném, ha Tish előtte kialudná magát.


  Aludni? Mi az? Aaron nagyot ásított. Fárasztó napja volt, és még nem ért véget. Elképzelte, hogy utána majd eszik valami jót Gino éttermében. Ahely közel volt, és békés – pontosan erre van most szüksége. Csak oda kell mennie, leülni, és élvezni a finom ételeket.


  Bella ránézett.


  –Későn feküdt le tegnap este?


  –Nem később, mint máskor. Csak túl sok minden járt a fejemben.


  –Utálom az ilyen éjszakákat – válaszolta Bella megértően.


  Aaron őszintén remélte, hogy a lány éjszakái nem olyan rémesek, mint az övéi. Akéssel hadonászó férfi képét nem könnyű kiverni a fejéből, ha egyáltalán lehetséges. Néha azon tűnődött, vajon ezek a rémálmok elmúlnak-e valaha.


  –Igen, elég szörnyű. – Aaron bólintott. – Hamar megérkeztek a laboreredmények.


  Észrevette, hogy Bella könnyedén végigsimít a hasán.


  Meghökkent. Aterhes nők tipikus mozdulata. Tehát tényleg Belláé az étterem feletti kis lakás. Azaz már foglalt.


  Most, hogy tudja, a lánynak van partnere, talán jobban kordában tudja tartani a vágyat. Ez a partner nyilvánvalóan nem a férje, mert Bella nem visel gyűrűt, és a vacsoránál sem látta az illetőt. Természetesen akár üzleti úton is lehet, vagy valami hasonló…


  –Velem jön, hogy együtt mondjuk el Tishnek és Gabbynek a diagnózist? – kérdezte Bella.


  –Miért ne, most épp nyugi van.


  –Jó válasz – mosolyodott el a lány.


  Aaron feje zsongott. Ezt a mosolyt el kellene raktározni a rossz napokra! Nem lesz könnyű valaha is elfelejtenie.


  Tish arca aggodalmas volt, amikor az ágyához léptek.


  –Jó vagy rossz hír?


  Bella odahúzott egy széket, leült, és a papírjaira nézett.


  –Tish, lupuszod van. Ajó hír, hogy a betegség nagyon enyhe formája, és gondoskodunk róla, hogy így is maradjon.


  –Nem adhat valamit, ami teljesen eltünteti? – Gabby megragadta a lánya kezét. – Mondjon erről többet, doktornő! Tish teljesen meggyógyul?


  –Normális életet fog élni, de kicsit másképp, mint eddig. Tish, rendszeresen gyógyszert kell szedned, és azok néha fáradékonyságot okozhatnak.


  Óvatosan fogalmazott, hogy ne ijesszen rá a lányra. Aszakorvos, akihez be­utalja Tisht, időben felkészíti mindenre, amire szükséges. Nem kell a dolgok elébe vágni.


  –Azonnal vissza kell mennünk Genovába, hogy megkezdődjön a kezelés? – kérdezte Tish.


  –Nem, ma elküldöm az adataidat egy szakorvosnak, de eltarthat egy ideig, mire időpontot kapsz. Addig élvezd a nyaralást! Ne aggódj túlságosan!


  Bella felállt, és kezet nyújtott Tishnek és édesanyjának.


  –Magának könnyű!


  –Tish! Nem szép ilyet mondani – intette Gabby a lányát.


  Tish sírni kezdett.


  –Sajnálom, Bella.


  –Semmi baj. Biztos vagyok benne, hogy elég erős vagy, és nem lesz gond. Most pedig élvezd a nyaralásod hátralévő részét! Itt a névjegyem, ha bármilyen kérdésed lenne, nyugodtan hívj fel!


  Bella elhagyta a kórtermet, Aaron pedig követte. Tényleg különleges nő. Nem csak orvosként. Ha ilyen megértő a betegével, akkor mindenki mással is az. Ababája szerencsés, hogy ő az anyja.


  Miért kellett egy másik férfitól teherbe esnie?


  Aaron nagyon szeretett volna jobban megismerni.


  Másrészt viszont jó, hogy várandós, mert ő nem áll készen egy újabb szerelemre. Legutóbb is összetörték a szívét. Amy nővér tette egy új-zélandi klinikán, ahol ő rezidensként dolgozott. Azelső találkozásukkor, a sürgősségin, azonnal beleszeretett. Négy hónap múlva összeköltöztek, és minden tökéletesen alakult. Amikor megkérte Amy kezét, és ő igent mondott, madarat lehetett volna fogatni vele. Nem gondolt bele, hogy a média rá fogja vetni magát a közelgő esküvő hírére. Pedig pontosan ez történt, amikor szülei nyilvánosan bejelentették, hogy a fiuk nyáron, az Új-Zélandról való visszatérése után megnősül.


  Elszabadult a pokol. Amy eleinte jól tűrte a felhajtást, nem hagyta magát megfélemlíteni, de inkább a háttérben maradt. Aaron megkönnyebbült, és nagyon büszke volt rá. Ám az idő múlásával Amy egyre csendesebb lett, és elzárkózott tőle. Ha kérdezte, mi a baja, csak a vállát vonogatta. Egyik este, miután Aaron egy hektikus nap után hazament, csak egy levelet talált. Aszekrény fele üres volt, Amy elment. Nem tudta elviselni a Marshall klán életmódját, és visszarepült Új-Zélandra.


  Aaron azonnal utánament, és megpróbálta rávenni, hogy térjen vissza, de a lány közölte, hogy nem bírja elviselni az állandó nyilvánosságot. Aférfi kétségbeesetten repült vissza Angliába, és megfogadta, hogy soha többé nem adja oda a szívét ilyen könnyen – ha egyáltalán. Hat hónappal később megtudta, hogy Amy feleségül ment ifjúkori szerelméhez. Nem lehetettek túl mélyek az érzelmei, ha ilyen rövid idő belül pótolta őt.


  Aaron eldöntötte, hogy másik éttermet keres magának ma estére. Minél kevesebb időt tölt Bella közelében, annál jobb. Különben túl nagy lesz a kísértés.


  
4. FEJEZET


  Aaron munkaideje valójában háromkor véget ért, de ő hatig maradt. Adélután mozgalmas volt, mert egy balesetet követően két súlyosan sérült férfit hoztak be. Ugyanakkor megjelent egy hisztérikus anya a hároméves gyerekével, akit megharapott egy kutya. Ehhez jöttek még a szokásos csonttörések és egy nő, aki ismeretlen eredetű hasi fájdalommal érkezett. Aaronnak rengeteg dolga volt, és mégis sokkal nyugodtabbnak érezte magát most, mint Edinburgh-ban.


  –Ennyi volt. Mennem kell.


  –Köszönöm, hogy ilyen sokáig maradtál – mondta Tommaso.


  –Nincs mit.


  –Hol van? Miért nem vihetem haza?


  Aaron megfordult, és megpillantott egy idősebb férfit, aki futva közeledett. Azarcát eltorzította a harag. Aaron érezte, ahogy bukfencet vet a gyomra. Aférfi nem tartott kést a kezében, de nagyon dühösnek tűnt.


  –Ne már megint! – mormolta magában.


  Bella lépett ki az egyik kórteremből.


  –Helló! Segíthetek? – kérdezte a férfitól.


  –Menj odébb, Bella! – mondta Aaron tőle telhetően nyugodtan. Közbe akart lépni, mielőtt valaki megsérülne. Főleg Bella. Adühös férfi és í lány közé állt. – Ne ordibáljon itt! Orvos vagyok. Kit szeretne látni?


  –Mi köze hozzá? Azt hiszi, meg tud állítani?


  –Nyugodjon meg!– ismételte meg Aaron. – Mondja el, mi a gond, különben nem tudok segíteni.


  A férfi ököllel eltaszította.


  –A feleségem már órák óta itt van, és senki sem foglalkozik vele. Beteg, de senkit sem érdekel.


  Aaron leküzdötte a késztetését, hogy lefogja a férfit, amíg a biztonságiak megérkeznek. Mély levegőt vett, és a lehető legnyugodtabb hangon megkérdezte:


  –Hogy hívják a feleségét?


  A férfi megfordult, és odarohant egy ágyhoz, amelyen egy nő feküdt, monitorokhoz csatlakoztatva. Látszott rajta, hogy nagyon kínos neki a helyzet. Aférfi felemelte mutatóujját, úgy ordította:


  –Ő az! Látja? Senki sincs mellette. Valakinek foglalkoznia kellene vele!


  A nő jó egy órával korábban érkezett, és rosszullétre panaszkodott. Mivel már több szívrohama is volt, különböző megfigyelő készülékeket kapcsolták, és egy nővér többnyire ott volt mellett. Csak épp ebben a pillanatban nem.


  –Jöjjön velem! Megmutatom, mit teszünk, hogy segítsünk a feleségén.


  A férfi megfordult, és dühösen meredt Aaronra.


  –Miért hinnék magának?


  –Mert nincs okom hazudni.


  Aaron pulzusa vadul száguldott. Nem hitte, hogy a férfi megtámadná, de azon a rettenetes napon is csak akkor vette észre a kést, amikor már késő volt.


  –Mindent megteszünk Mrs. Romanóért. Aszívverése szabálytalan volt, amikor ideérkezett, de most már normalizálódott. Még egy ideig itt tartjuk megfigyelés alatt, az éjszakát a kórteremben tölti. Ha szeretne, ott ülhet mellette.


  A férfi válla megereszkedett, a haragja szemlátomást elszállt.


  –Már kétszer volt szívrohama. Legutóbb majdnem meghalt.


  Szegény, attól rettegett, hogy a felesége ezúttal nem fogja túlélni! Aaron kényszerítette magát, hogy mélyeket lélegezzen.


  –Megértem az aggodalmát.


  Hirtelen észrevette, hogy az osztályon halálos csend támadt. Körülnézett. Min­den­ki – a betegek, a nővérek és az orvosok – körben állták, és figyelték a jelenetet. Bella arcán aggodalom tükröződött. Ha jól értelmezte a pillantását, akkor érte aggódik.


  A lány most odalépett hozzá, a szeme tele volt együttérzéssel. Aaron felemelte a kezét, és zavarba jött, amikor látta, hogy remeg.


  –Várj! – Abeteg férjéhez fordult: – Megígéri, hogy nem fogja újra elveszíteni az önuralmát? Különben ki kell vezettetnem a többi beteg és a látogatók, valamint a kollégáink biztonsága érdekében.


  –Egyszerűen kiborulok, amikor Ro beteg. – Aférfi nyelt egyet. – Sajnálom. Nem fogok több gondot okozni.


  Tommaso karon fogta Mr. Romanót, és a felesége ágya mellett álló székhez vezette.


  –Üljön le! Ha kérdése van, várja meg, amíg egy nővér vagy orvos idejön. – Aaronra pillantott. – Fantasztikusan viselkedtél. Most menj haza! Holnap találkozunk.


  Aaron hirtelen olyan fáradtnak érezte magát, hogy alig tudta felemelni a lábát. Bella karon fogta, és magával húzta.


  –Gyere, menjünk ki! Kell egy kis friss levegő.


  Akaratlanul áttért a bizalmas tegezésre. Eleinte egyikük sem vette észre, és amikor rájöttek, már nem is számított.


  Aaron tudta, hogy Bella érzi, mennyire remeg, mégsem akarta elhúzni a karját. Szüksége volt a lány erejére. Jólesett megosztani ezt a traumát, még ha Bella nem is tudta, miért reagált ilyen hevesen.


  –Mikor ettél utoljára? – kérdezte a lány, amikor már kint voltak, és senki sem hallhatta őket.


  A kérdés váratlanul érte Aaront.


  –Ma reggel valamikor.


  –Nem vigyázol eléggé magadra.


  –Majdnem úgy beszélsz, mint a bátyád – viccelődött Aaron, hogy oldja a hangulatot.


  –Családi vonás. Hallanod kéne az anyámat!


  –Nem volt ott tegnap este?


  –Fent volt az egyik unokájával. Gyere, sétáljunk egyet a nagy izgalom után, aztán menjünk haza vacsorázni!


  Eddig a beszélgetéseik profik és lényegre szorítkozóak voltak, ezért is lepte meg Aaront a javaslat.


  –Nem szükséges.


  Bár a mai eset semmiség volt az edinburgh-ihoz képest, mégis világosan megmutatta, milyen gyorsan elfajulhat egy helyzet.


  –Egy vacsora a népes és hangos családommal nem árthat, még ha nem is az, amit megszoktál – mondta Bella. – Nagyon ügyesen kezelted az iménti helyzetet. Nem tudom, hogyan sikerült megnyugtatnod azt a fickót.


  Aaron sem tudta. Valószínűleg tehetsége van hozzá, hogy veszélyes helyzetekben megőrizte a nyugalmát. Általában bevált. Kivéve azt az egy alkalmat Edinburgh-ban. Akkor is nagyon higgadt volt – amíg a kés elő nem került.


  –Csak nyugodtan lehet kezelni az ilyen helyzeteket.


  –Tapasztalatból beszélsz?


  Aaron bólintott, és remélte, hogy Bella nem tesz fel több kérdést.


  –Van egy rövidebb út a tóhoz. Gyere! – mondta a lány, és meggyorsította a lépteit, ezzel gyorsabb iramra késztetve Aaront.


  A férfi határozottan élvezte a társaságát.


  –Közel vagyunk már az étteremhez, ugye? – kérdezte, amikor elérték a Lago Maggiore partját.


  –Alig egy kilométerre. Akkor velünk vacsorázol?


  Aaron tudta ugyan, hogy nem szabad érdeklődnie Bella iránt, nem tudott nemet mondani.


  –A családodnak nem lesz kifogása?


  –Nem, persze hogy nem. Vacsoránál mindig sokan vagyunk, ráadásul hangosak, de mi így szeretjük. Egy nagy, boldog család.


  Aaron valami irigységfélét érzett.


  –Nálunk mindenki túl elfoglalt volt ahhoz, hogy együtt vacsorázzunk.


  Ő egyébként is többnyire bentlakásos iskolában volt, az egyetemi évek alatt pedig kollégiumban.


  –Én ezt el sem tudom képzelni. – Bella elgondolkodott. – Nem, ez nem igaz! Jason szülei is ilyenek voltak egy kicsit. Mindig gyorsan kellett enni, mert máris indulniuk kellett valami megbeszélésre vagy a munkába.


  –Jason?


  –A férjem. – Bella elhallgatott.


  Aaron várta, hogy folytassa, miközben lassan sétáltak tovább.


  –Három éve halt meg.


  –Sajnálom. Igazán. – Hogyan lehet megbirkózni a házastárs halálával? – Nem tudom, mit mondjak.


  –Semmi baj. – Bella hangja feszülten csengett. – Elegem van az elcsépelt közhelyekből.


  Ezek szerint a gyerek nem a férjétől van? Aaronnak számos kérdése lett volna, de hallgatott. Tudta, milyen szörnyű, amikor olyan kérdésekkel bombázzák az embert, amelyekre nem akar válaszolni. Ő is így nőtt fel. Azemberek úgy gondolták, joguk van érdeklődni a szerelmi életéről, a vagyonáról és a munkájáról. Számukra nem volt tabu.


  Tíz perccel később megérkeztek abba az utcába, ahol Bella családja lakott.


  –Hány testvéred van?


  –Három bátyám, akik imádnak gyámkodni fölöttem, három sógornőm és öt unokahúgom meg unokaöcsém.


  Bella keze könnyedén megérintette a hasát.


  –Szerencsésnek mondhatod magad.


  Aaron komolyan gondolta. Mindig is saját családot akart, de már régóta úgy gondolta, hogy ebből nem lesz semmi. Miután Amy elhagyta, úgy döntött, hogy többé nem keres tartós kapcsolatot. Nem akarta, hogy újra összetörjék a szívét. Tényleg hitt benne, hogy Amy és ő örökre együtt maradnak. Aztán a lány egyszerűen elment.


  Eszébe jutott, amit a pincérnő mondott neki.


  –Az étterem felett laksz? Acsaládoddal?


  Bella felvonta a szemöldökét.


  –Látom, valaki pletykált. Igen, van egy egyszobás lakásom az első emeleten. Egyszer majd bérelni fogok valami nagyobbat, de most jó így. Együtt lehetek a családommal, és Gino gondoskodik róla, hogy eleget egyek.


  Aaron nevetett.


  –Ez nem lep meg.


  Ami viszont meglepte, az az volt, hogy Bella nyilvánvalóan egyedül élt. Nem említett partnert. Érdekes. Nincs rá semmilyen joga, de azért szívesen hallotta volna a magyarázatot. Ám tudta, elég egy rossz kérdés, és búcsút inthet a kellemes vacsorának.


  
5. FEJEZET


  –Akkor vértezd fel magad! – Bella kinyitotta az étterem ajtaját, és ugyanahhoz az asztalhoz vezette, ahol Aaron már a múltkor is látta a családot. Öt gyerek már evett, míg négy felnőtt borospohárral a kezében beszélgetett. – Gyere! Ideje szembenézni a családommal!


  Ez a mondat általában azonnal menekülésre késztette a férfit, de itt nem érezte, hogy kínos este várna rá. Sőt!


  –Anya, apa! Szeretném bemutatni Aaron Marshallt. Jelenleg nálunk dolgozik a sürgősségin, és szüksége lenne valami tisztességes ételre.


  –Isten hozta! – Bella apja barátságosan megveregette Aaron vállát. – Örülünk, ha Bella hoz magával valakit.


  A helyzet talán félreérthető? Hiszen ő csak egy kolléga.


  –Köszönöm, hogy itt lehetek.


  Bella anyja megölelte.


  –Helló, Aaron! Nem jártál már itt korábban is?


  –De igen, és az étel isteni volt.


  –Mindent hallottam. – Gino jött ki a konyhából.


  –Szerencse, hogy nem mondtam semmi rosszat.


  Gino nevetett.


  –Akkor már rég az utcán lennél.


  Aaronnak kétsége sem volt efelől. Aférfi fittnek és erősnek tűnt, bár a hasa elárulta, hogy túl gyakran kóstolgatja a fazekakat.


  –Hétvégén akartam jönni, de amikor Bella ma meghívott, nem tudtam ellenállni az invitálásnak.


  Ez igaz is volt. Nem hagyhatta ki a lehetőséget, hogy részt vegyen egy ilyen családi vacsorán.


  –Hihetetlenül sok dolgunk volt, és csak most végeztünk – vetette közbe Bella. – Mindjárt éhen halok, és gondolom, Aaron is.


  Sorra bemutatta a családtagjait.


  –Remélem, meg tudom jegyezni az összes nevet – mosolyodott el Aaron.


  Cara – vagy Anna? – nevetett.


  –Amikor először voltam itt, legszívesebben megkértem volna mindenkit, hogy tegyenek fel névtáblát. Ne félj, hamarosan meg fogod tanulni, ki kicsoda!


  –Remélem.


  Talán azt várják el tőlem, hogy mostantól rendszeresen járjak ide? – tűnődött Aaron.


  Bella kihúzott két széket.


  –Gyere! Helyezd magad kényelembe, mielőtt elkezdődik az inkvizíció!


  Aaron habozott, Bella meg mosolyogva nézett rá.


  –Ne félj, csak vicceltem!


  –Még soha nem láttalak ilyen jókedvűnek.


  –Sok mindent nem tudsz rólam – válaszolta a lány. – Én is alig tudok rólad valamit, de nem számít. Attól még élvezhetjük a vacsorát.


  –Jól hangzik.


  –Honnan jöttél, Aaron? – kérdezte valaki a társaságból.


  –Edinburgh-ból.


  –Dolgoztál már Skócián kívül? – kérdezte Bella.


  –Igen, egy évig Londonban, aztán még egy évig Aucklandben.


  –Én is éveket éltem Londonban – mesélte a lány.


  –Ott végezted a szakorvosi képzést?


  –A nagyobb részét, igen.


  Bella arckifejezése arra intette Aaront, hogy ne faggassa tovább.


  Ami azt jelentheti, hogy az életében valami szörnyűség történt. Talán Jasonhez van köze? Jobb, ha nem kérdez rá.


  –Tizennyolc hónapja hurcoltuk vissza erőszakkal – magyarázta Gino, akit nyilván nem zavart, hogy Bella témát akart váltani.


  –Nem tudom elképzelni, hogy Bella olyat tenne, amit nem akar.


  –Elég hevesen védekezett. – Gino bólintott. – Ma lasagne lesz. Remélem, szereted.


  Ezzel a téma le volt zárva. Talán jobb is így.


  –Remekül hangzik.


  Gino visszament a konyhába, és Bella láthatóan megkönnyebbült.


  Aaronnak rengeteg kérdése lett volna. Miért hozták vissza Bellát? Nem tűnt olyan nőnek, akinek szüksége lenne gyámolításra. Tehát biztosan valami szörnyűség történt. Bella mesélte, hogy a férje meghalt. Talán ehhez lehet köze. Biztosan könnyebb volt itt segíteni neki, mint Londonban.


  Bella apja előrehajolt.


  –Mesélj magadról, Aaron! Hány testvéred van?


  Ismét egy témaváltás. Aaron nem szívesen beszélt a családjáról, de itt mindenki olyan kedves volt hozzá, hogy nem akarta megbántani őket.


  –Csak egy húgom van: Maggie. Imádja a munkáját, és mindig megmondja, mit kellene tennem vagy mit nem. Nem mintha hallgatnék rá, de ez őt nem zavarja.


  –Miért jöttél Stresába? – kérdezte valaki a társaságból. – Ez nem az a hely, amely vonzza a külföldi orvosokat.


  –Miért nem? Aváros szép és nem túl nagy.


  –Aaron csak négy hónapra jött – jegyezte meg Bella. – Aztán visszamegy Edinburgh-ba.

